###### ÅRSMØTE 2020 I ROGALAND FUGLEHUNDKLUBB

**Onsdag 4. mars 2020, kl. 1900**

**Sted:** Vintage Concept Club, Furenesveien 336 Furenes

Følgende dagsorden/saksliste er satt for årsmøtet:

**1. KONSTITUERING av årsmøtet**

1.1 Valg av møteleder

1.2 Valg av referent

 1.3 Valg av 2 – to medlemmer til å undertegne årsmøteprotokollen

 1.4 Godkjenning av innkalling og dagsorden

**2. STYRETS ÅRSBERETNING 2019**

**3. ÅRSREGNSKAP 2019 OG BUDSJETT 2020**

**4. FASTSETTELSE AV KONTINGENTER 2021**

**5. INNKOMNE FORSLAG**

5.1 Behandling av forslag fremmet av styret

* 1. Behandling av forslag fremmet av medlemmene

**6. VALG**

6.1 Valg av styreleder

6.2 Valg av styremedlemmer/vararepresentanter

6.3 Valg av revisor

6.4 Valg av valgkomité for neste årsmøte

 6.5 Valg av nye utvalg/komiteer

**1. KONSTITUERING av årsmøtet**

**1.1 Valg av møteleder**

**1.2 Valg av referent**

**1.3 Valg av 2 – to medlemmer til å undertegne årsmøteprotokollen**

**1.4 Godkjenning av innkalling og dagsorden**

Dersom ingen kommentarer er kommet styret i hende innen start av årsmøtet eller

feil er/blir oppdaget, godkjennes innkalling og dagsorden uten debatt.

**2. STYRETS ÅRSBERETNING**

Årsberetningen for 2019 gjennomgås/leses opp av styrets leder, og det gis mulighet for å komme med spørsmål og/eller kommentarer.

Årsberetningen for 2019 godkjennes av forsamlingen eller tas til etterretning av styret med kommentarer i årsmøteprotokollen.

**3. ÅRSREGNSKAP 2019 OG BUDSJETT 2020**

Årsregnskapet for 2019 presenteres av kasserer og det gis anledning til å komme med spørsmål og/eller kommentarer.

Årsregnskapet for 2019 godkjennes av forsamlingen eller tas til etterretning av styret med kommentarer i årsmøteprotokollen.

Budsjett for 2020 presenteres av kasserer og det gis anledning til å komme med spørsmål og/eller kommentarer.

Budsjettet for 2020 godkjennes av forsamlingen eller tas til etterretning av styret med kommentarer i årsmøteprotokollen.

**4. FASTSETTELSE AV KONTINGENTER 2021**

Styret foreslår ingen endring i medlemskontingentene:

1. Hovedmedlem: Kr. 500 pr år (inkl. trenings- og lufteterreng)

2. Familiemedlem: Kr. 50 pr år

3. Støttemedlem kr 150 pr år

**5. INNKOMNE FORSLAG**

**5.1 Forslag fremmet av styret**

 **5.1.1** **Justering av lover for RFK tilpasset ny obligatorisk lovmal etter krav fra FKF.**

§ 3-4, 5 ledd, siste setning, om benkeforslag**.**

NKKs representantskapsmøte 2018 vedtok ny obligatorisk lovmal for både forbund og klubber.

Den 18.12.2018 sendte FKF ut ny obligatorisk lovmal for FKF’s medlemsklubber og anga lovtekst og bestemmelser, som et minimum av ny endret lov for klubbene.

RFK styret ble pålagt å tilpasse våre lover til FKF’s lovmal, for så å bli godkjent av styret i FKF.

Lovmalen ble enstemmig godkjent på årsmøte 6. mars 2019 og godkjent av FKF 27. mars 2019 men med følgende presisering:De endrede lover for Rogaland FK er godkjent med et unntak; § 3-4, 5 ledd, siste setning, om benkeforslag, som må endres til;

Benkeforslag ved personvalg er normalt ikke tillatt. Hvis det ved avstemming mangler foreslåtte/innstilte kandidater til verv, kan det likevel fremmes benkeforslag på inntil 2 valgbare posisjoner. **I helt særlige tilfeller hvor det ikke foreligger kandidater og hvor det begrunnes at det er viktig for klubbens drift, kan benkeforslag også skje for flere enn to kandidater dersom 2/3 av de stemmeberettigede som er tilstede stemmer for dette.**

**Forslag til vedtak:**

RFK årsmøte godtar det av styret fremlagte forslag til endring av nye vedtekter for RFK.

**5.1.2** **Utnevnelse av æresmedlemmer (§6-6 Påskjønnelser)**

Æresmedlemskap i RFK er klubbens høyeste utmerkelse. Som æresmedlem kan følgende utnevnes:

\* Registrert medlem av RFK som har utøvd særlig stor innsats for klubben og dens formål og arbeid, og til fremme av fuglehund-sporten generelt.

\* Annen person som har utøvd betydelig innsats til fremme av fuglehund-sporten.

Klubben har i sin 50 årige historie tildelt 6 æresmedlemskap (Tønnes Auestad, Nick Vaage, Jon Nesheim, Per Sandanger, Mette Møllerop og Arne Abel-Lunde). Styret ønsker å nominere ytterligere 4 kandidater til Æresmedlemskap. Dette er de siste årenes kanskje mest aktive og profilerte av våre medlemmer.

Disse er: Ellinor Nesse, Arild Skeivik, Toralf Ekrheim og Erwin Kranzmann.

* **Ellinor Nesse** har gjennom mange år vært et meget aktivt og positivt medlem i RFK så vel som i raseklubb og fuglehund miljøet generelt. Ellinor fremmes som kandidat til æresmedlem blant annet for sin langvarige tjeneste i styret både som medlem og leder i flere år. Ellinor sitt «hjertebarn» må vel anses å være Forusprøven/Forus Open. Hun har ytet stort engasjement for denne prøven, og vi er sikker på at flere fuglehund entusiaster i det ganske land assosierer Ellinor Nesse med Forusprøven/Forus Open. Hun har med dette satt et stort fotavtrykk på vegne av RFK på kartet i lavlandssammenheng. Ellinor er fremdeles et rivjern! Dama er materialforvalter, gjennomfører apport-treninger, apportkurs, apportprøver og klubbmesterskap i apport.
* **Arild Skeivik** har værtaktiv i RFK gjennom en årrekke og har gjennom tiden etablert en imponerende CV i RFK klubbsammenheng bestående av utallige tillitsverv fra tidlig 90 tallet. Arild har vert prøveleder, instruktør, arrangør av aversjonsdressur aktiv dommer og aktiv i dommerutvalget både som leder og medlem. Han har vert med å arrangere NM Forus, Forus Open, Forus lavland, Sirdal vinter, Sirdal høst, RFK sin utstilling og vintersamling på Nesjen. Han har deltatt på flere medlemsmøter for klubben både som foreleser og som paneldebattant. Som dere sikkert forstår, Arild er en dedikert og trofast ildsjel for klubben. Arild ble utdannet jaktprøvedommer i 2003 og har siden den gang reist landet rundt og dømt for både vår klubb men også representert RFK som dommer over hele landet. Han har etablert seg som en dyktig og ettertraktet dommer som gjennom sitt stødige arbeid har fått tillit av arrangører av store mesterskap og høystatusløp til å dømme konkurranser i alle grener. Arild har blant annet dømt NM lavland, NM lag, Forus Open, Unghund Grand Prix og Norsk Derby finale. Foruten å være en dyktig dommer er han også en farlig god konkurrent og hundefører. Arild sin hundeflokk har bestått/består av flere jaktchampioner og utstillingschampioner. Arild er en flott ambassadør for klubben, og det er med glede vi ønsker å innstille ham til æresmedlem.
* **Toralf Ekrheim** har i mange år gjort en solid jobb for å skaffe klubben og dens medlemmer fantastiske terreng i fjellet. For en klubb som RFK er dette selve kjernen av hva vi driver med. Toralf har i mange år vært med i rypetakseringskomiteen og terrengutvalg høyfjell. Gjennom dette arbeidet har Toralf på en ryddig måte knyttet kontakt og etablert gode avtaler med grunneierne, nødvendig kontakt med offentlige myndigheter og sørget for alt av nødvendige offentlige tillatelser. I den forbindelse har han vært delaktig i all kommunikasjon og forhandlinger med Statskog for leiekontrakter klubben har i Njardarheim. Gjennom dette arbeidet har han vært med å snu en fiendtlig holdning blant grunneiere og sauebønder i Sirdal, til det vi opplever som et godt samarbeid med dem i dag.Toralf har vert styremedlem, kasserer, formann i valgkomiteen og arbeidet med revidering av klubbens lover og statuetter. Generelt opplever vi at alt arbeid Toralf er engasjert i gjennomføres med høy kvalitet.
* **Erwin Kranzmann** har utvist lang og tro tjeneste til klubben gjennom sitt engasjement i styre både som medlem og de senere år som styrets leder. Det har vert flere vanskelige og utfordrende saker som Erwin gyver løs på med strak arm. En stødig leder med glimt i øyet, drivkraften og autoriteten vi trenger. I tillegg til styrearbeid har Erwin vært medlem i leirduekomiteen over en lengre periode, han har vert leder for og medlem av Sirdal høst komiteen i flere år. Erwin har også vært styrets representant i valgkomiteen.

Det kreves 2/3 kvalifisert flertall og det voteres uten debatt.

**5.2 Forslag fremmet av medlemmene**

Styret har ikke mottatt noen forslag fra medlemmene.

**6. VALG**

Årsmøtet skal velge nytt styre iht. lover og statutter.

Det nye styret konstituerer seg selv med fordeling av verv og arbeidsoppgaver ved første ordinære styremøte med unntak av styreleder, som velges direkte av årsmøtet.

**6.1 Valg av styremedlemmer/vararepresentanter**

Det skal velges 2 medlemmer og 2 varamedlem til styret. For detaljer, se valgkomiteens innstilling.

**6.2 Valg av revisor**

 For detaljer, se valgkomiteens innstilling.

**6.3 Valg av valgkomité for neste årsmøte**

Valgkomiteen foreslås av styret og velges av Årsmøtet.

* 1. **Valg av nye utvalg/komiteer**

For detaljer, se valgkomiteens innstilling.

\* \* \*

Vedlegg: 1 - Styrets årsberetning for 2019 (på hjemmesiden)

2 – Regnskap og revisors beretning for 2019 (på hjemmesiden)

3 – Budsjettforslag 2020 (på hjemmesiden)

4 – Valgkomitéens innstilling (på hjemmesiden)

5 - Innmeldte resultater årets hunder 2019 (på hjemmesiden)

6- Forslag fremmet av styret (på hjemmesiden)